《次单推韵》
宋代·张九成

七载离家梦亦惊，春来又是听仓庚。
熟谙世味心如水，忽见吾人眼尚明。
青镜不堪看白发，长鑱何处觅黄精。
只思归去西湖上，饱喫东坡玉糁羹。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。